Dun Spir Penza FTI Kitba tal-Kan. 2) Kanonku ta' Bormla u Monsinjur Kamrier Sigriet tal-Papa 3) Delegat ta' l-Isqof biex Birżebbuġa ssir Parroċċa 4) Prokuratur tal-Knisja ta' San Pawl f'Bormla ost il-qassisin Bormliżi li ħadmu fissi fil-qasam soċjali, B edukattiv u reliġjuż, jissemma Dun Spir Penza, saċerdot ta' l-affari tiegħu, u ta' spiritwalità profonda li £ ħadem kemm felaħ qalb it-tfal u ż- s7—7 żgħażagħ biex ikomplu jitgħallmu d- B duttrina u jieħdu formazzjoni nisranija. Kien il-fundatur tad-Domus ''Sagra Familja' u kien ukoll is-saċerdot l delegat mill-Isqof ta' Malta biex l- Birżebbuġa ssir parroċċa. Mons. Spiridione Penza twieled Bormla fit-18 ta' Novembru 1860. Il- ġenituri tiegħu kienu M' Angelo Penza u Anġolina Muscat. Ordna qassis f'Ruma fis-17 ta' Novembru 1881. Meta kien żagħżugħ ħadem fost il- Bormliżi. Kien jagħmel sigħat twar iqarar. Kien Prokuratur tal-Cassa SS. Viatico meta ta kontribut kbir f'ħafna opri artistiċi li saru fil-Kolleġġjata ta' Bormla. Ta' min isemmi l-Ventartal tal-Maġġur u d-dekorazzjoni tal-Kappella tas-Sagrament, is-Salib tal-Via Sagra u affarijiet oħra. Kellu għal qalbu ħafna l-knisja ta' San Pawl, fejn waqqaf il-kongregazzjoni tal-Figlie di Maria u kien jorganizza bl-ikbar serjetà funzjonijiet fil-Ġimgħa l-Kbira bis-Sepulkru b'kollox. Wara l-quddiesa tiegħu fl-istess knisja, kien idum iqarar ħafna. Barra li kien Kanonku ta' Bormla, fil-15 ta' Ottubru 1915, wara rakkomandazzjoni ta' l-Isqof Portelli, sar Monsinjur Kamrier Sigriet tal-Papa, bħala rikonoxximent għall- ħidma tiegħu. Miet ta' 63 sena fid-dar fejn kien joqgħod nru. 165, Strada S. Michele, Bormla, nhar il-15 ta' April 1924 u ġie midfun fiċ-Ċimiterju ta' l-Addolorata, fil-qabar tal-familja. L-għan ewlieni ta' dan id-Domus kien li jiġbor fih fil-ħinijiet liberi, tfal u tfajliet, mhux biss biex jirċievu l-edukazzjoni nisranija u jżommuhom okkupati, imma wkoll biex jitgħallmu jħitu, jsajru, jirrakkmaw u affarijiet oħra tant meħtieġa. F'ċentru populat fil-qalba tal-ħaddiema tat-Tarzna bħal ma hija Bormla, il-ħsieb ta' Dun Spir kien veru barka ta' Alla. Dun Spir irnexxielu jsib grupp ta' nisa li minn rajhom offrew ruħhom li jgħallmu b'xejn lil dawn it-tfal u tfajliet. Fl-1921 f'dan id-Domus kienu diġà jattendu mal-250 ruħ, bejn tfal, ħaddiema tfajliet, studenti u apprendisti. Id-Domus twaqqaf Kononikament fl-1914, u t-tberik u l-ftuħ uffiċjali sar mill-Isqof Portelli, li fid-diskors tiegħu fakkar ħafna l-inizjattiva ta' Dun Spir, u fisser is-siwi morali u materjali ta' din l- opra tant meħtieġa għal dawk in-naħiet tal-Kottonera. Dak iż-żmien Bormla kellha popolazzjoni ta' xi 20,000 ruħ u kienet tinħass sewwa l-ħtieġa li jkun hawn post biex titwettaq ħidma hekk importanti fost il-poplu. Is-Salesjani u d-Domus Waħda mill-ewwel sorijiet Salesjani kienet Sr. Rożina Felice, Bormliża u t-tieni soru Maltija li daħlet mas-Salesjani. Fl-1919 ġiet iżżur il-familja tagħha f'Bormla u ltaqgħet mna' Dun Spir u rat ukoll id-Domus. Mill-ewwel Mons. Penza wera x-xewqa li jgħaqqad It-tfal tad-Domus 'Sagra Familja' fl-okkażjoni ta' l-ewwel tqarbina qabel il-gwerra. jew li jafda d-Domus f'idejn is-Salesjani, tant li l-ewwel membri ta' dan id-Domus kienu lesti li jieħdu l-libsa tas-Salesjani. L-Arċisqof Dom Mauro Caruana kien ''jaf sewwa' bil-korrispondenza li kienet għaddejja bejn id-Domus u s-Salesjani. Iżda għal xi raġuni jew oħra, ix-xewqat ta' din l- għaqda mas-Salesjani ma kellhiex isseħħ, imma xorta waħda Dun Spir u l-membri komplew bil-ħidma għall-ġid tat-tfal u t-tfajliet ta' Bormla. L-ewwel Superjura kienet Vincenza Said, u meta miet Mons. Spir Penza, floku daħal Mons. Antonio Galea. Fil-gwerra ta' l-1939-1945 Id-Domus fl-aħħar gwerra ġie milqut u ġġarraf, u meta reġa' nbena żidulu sala rikreattiva. Imma wara l-gwerra fetħu dar fi Triq il-Gendus (Strada Toro) li Ilum inbidlet f'Dar u Uffiċċju Parrokkjali. Is-Superjura kienet Rosina Falzon u Direttur sar Dun Edgar Huntingford. Wara li d-dar fi Triq San Mikiel reġgħet inbniet u nfetħet madwar l-1963, u kompliet tagħti s-servizz tagħha, saret post għat-tagħlim tad-duttrina għat-tfal u kienet issir quddiesa kull jum. B'inizjattiva ta' l-Arċipriet il-Kan. Dun Joe Mifsud, id- Domus illum qiegħed jiġi restawrat u hemm il-ħsieb li jsir Kumpless Parrokkjali għall- ġid tat-tfal u ż-żgħażagħ tagħna. J' Alla dak li beda Penza nkompluh aħna. Dun Spir u Birżebbuġa Birżebbuġa saret parroċċa fis-16 ta' Settembru 1913, meta f'din iż-żona kien hemm ftit inqas minn 1,000 ruħ. Birżebbuġa kienet għadha raħal żgħir u post ta' villeġġjatura. Żgur li l-bidu ta' din il-parroċċa huwa dovut għall-ħeġġa u l-ħidma li ma naqsu qatt tal- Kanonku Penza, li f'dan iż-żmien kellu d-dar tiegħu tas-sajf eżatt quddiem fejn illum hemm il-knisja tad-Duluri. L-isqof ta' Malta kien għażlu biex jieħu ħsieb it-twaqqif ta' din il-parroċċa, bħala Delegat tiegħu. Dun Spir stinka u ħadem ħafna biex Birżebbuġa ssir parroċċa, tant li fit-13 ta' Lulju 1907 talab lill-Isqof Pietru Pace biex jagħtih il-kunsens tiegħu biex ikun jista' jibni kappella fuq biċċa art tal-Baruni Montaldo li kienet f'Żurrieq Road; quddiem il-kappella żgħira tas-Sagra Familja. Meta mbagħad dan il-proġett ma sarx, Dun Spir reġa' talab lill- Isqof biex jibni kappella proviżorja dedikata lid-Duluri. Din il-kappella kellha tkun l-ewwel knisja parrokkjali ta' Birżebbuġa, fejn Dun Spir għamel ħafna xogħol pastorali, sakemm saret parroċċa fis-16 ta' Settembru 1913, meta l-ewwel Kappillan, il-Bormliż Dun Karm Bugelli, beda l-ħidma pastorali tiegħu. Il-pussess ta' l-ewwel Kappillan sar fil-knisja tad-Duluri, li dak iż-żmien kienet il-patruna titulari ta' Birżebbuġa. Dun Karm Bugelli temm ħidmietu bħala Kappillan fit-18 ta' Marzu 1921. It-tieni Kappillan kien Dun Anġ Fenech li stinka u ħadem ħafna biex tinbena l-knisja l-ġdida dedikata lil San Pietru fil-Ktajjen. Għeluq Ma għandna l-ebda tifkira ta' Dun Spir Penza. Is-soltu tagħnal Imma t-tifkiriet tiegħu huma d-Domus ''Sagra Familja' ta' Bormla u l-knisja antika tad-Duluri f'Birżebbuġa li kienet l-ewwel knisja parrokkjali ta' dak il-post, u li Ilum hija ċ-ċentru tal-M.U.S.E.U.M. għas-subien ta' din il-parroċċa. Nittama li xi triq f'Bormla jew f'Birżebbuġa tissemma għal dan is-saċerdot li tant ħadem għall-ġid tal-poplu fost dawk li huma fqar u fil-bżonn.